Internacia Festivalo de Animacia Filmo de Annecy

La Internacia Festivalo de Animaciaj Filmoj de Annecy () estas ĉiujara filmfestivalo okazanta en junio en Annecy, Haute-Savoie, Francio.

Ĝi estas konsiderata la plej grava kaj plej granda festivalo por animaciaj filmoj en la mondo. 

 Priskribo 
Ĝi estas unu el la kvar internaciaj animaciaj filmfestivaloj sponsoritaj de la Internacia Asocio de Animaciaj Filmoj (ASIFA). Ambaŭ estis fonditaj komence de la 1960-aj jaroj por montri kaj antaŭenigi sendependan animacion internacie. 

La evento fondiĝis en 1960 kaj okazis ĉiun duan jaron ĝis 1998, kiam ĝi fariĝis ĉiujara. Je la unua okazaĵo en 1960, inter la partoprenantoj estis John Halas, Fyodor Chitruk kaj Paul Grimault. 

Origine okazanta ĉiujn du jarojn, la festivalo fariĝis ĉiujara evento en 1998.

La festivalo estas konkurso inter animaciaj filmoj de diversaj teknikoj (tradicia, cut-outs (paperpeca movbildofarado, d:Q2291325), Argil-animacio (claymation), Komputil-generita bildaro (CGI), ktp.) klasifikita en diversaj kategorioj:

La filmoj nuntempe estas dividitaj en la jenajn kategoriojn:

 Plenlongaj filmoj
 Mallongaj filmoj
 Filmoj por televido kaj menditaj filmoj
 Tezoj
 VR- produktadoj

En ĉiuj kategorioj, pluraj premioj estas aljuĝataj ĉiujare, inkluzive de ĵuriaj kaj publikaj premioj. En 2022, entute 28 premioj estis aljuĝitaj. 

La ĉefa premio estas "kristalo", aljuĝita en tri kategorioj: mallongaj animaciaj filmoj, plenlongaj animaciaj filmoj kaj televidaj animaciaj filmoj. Aliaj premioj inkluzivas ĵuriajn premiojn por infanoj, premion por plej bona studenta verko, la premiojn FIPRESCI kaj UNICEF, kaj aliajn.

Dum la festivalo, krom la konkursantaj filmoj montrataj en diversaj kinejoj de la urbo, oni organizas subĉielan noktan projekcion sur Pâquier, en la urbocentro, inter la lago kaj la montoj. Depende de la festivala temo, klasikaj aŭ lastatempaj filmoj estas projekciataj sur la grandega ekrano. Sabate vespere, ĉiuj gajnintoj estas premiitaj.

 Referencoj 

 Vidu ankaŭ 

 Nyócker!, filmo de 2005
 Interdit aux chiens et aux Italiens, filmo de 2022

 Eksteraj ligiloj 

  (angle kaj france)

Kategorio:Filmfestivaloj en Francio
Kategorio:Animaciaj filmoj
Kategorio:Annecy